**OSNOVNA ŠKOLA SIDE KOŠUTIĆ**

 **R A D O B O J**

**OBRAZLOŽENJE PRIJEDLOGA FINANCIJSKOG PLANA**

**ZA RAZDOBLJE 2020. - 2022.**

***Sažetak djelokruga rada***

Osnovna škola Side Košutić Radoboj, sa sjedištem u Radoboju 21, je ustanova koja se bavi osnovnim obrazovanjem djece.

Upisno područje obuhvaća naselja: Radoboj, Jazvine, Radobojski Orehovec, Radobojski Kraljevec, Radobojski Bregi (dio), Šemnički Kraljevec (dio), Šemnica Gornja i Gorjani Sutinski.

Uz centralnu školu u Radoboju u sklopu škole djeluju i dvije četverorazredne područne škole i to u Jazvinama i Gornjoj Šemnici. Nastava u centralnoj školi odvija se u dvije smjene, dok se nastava u PŠ Jazvine i Šemnica Gornja odvija u jednoj (jutarnjoj) smjeni.

Centralna škola u Radoboju je osmogodišnja škola sa 4 razredna odjela 1-4. i 8 razrednih odjela 5-8. razreda. U PO Jazvine nastava je organizirana u 3 razredna odjela 3. i 4., te kombiniranom razrednom odjelu 1. i 2. razreda. U PO Šemnica Gornja nastava je organizirana u 2 kombinirana razredna odjela 1. i 2. i 3. i 4. razreda.

U školskoj godini 2019./2020. u školu je upisano 232 učenika.

Raspršenost sela i zaselaka u krugu od desetak kilometara uvjetuje potrebu za velikim brojem učenika potnika, posebno 5 – 8 razreda.

U školi prosječno radi 47 djelatnika.

***Zakonske i druge pravne osnove***

Djelatnost škole ostvaruje se u skladu s odredbama Zakona o ustanovama i Zakona o odgoju i obrazovanju u osnovnoj i srednjoj školi, a na razini škole djelatnost je definirana Statutom škole.

Nastava se izvodi prema nastavnim planovima i programima koji su propisani od strane Ministarstva znanosti i obrazovanja, te prema Godišnjem planu i programu rada škole i Školskom kurikulumu.

U školskoj godini 2019/2020. škola je i dalje uključena u eksperimentalni program „Škola za život“ u okviru cjelovite kurikularne reforme koji provodi Ministarstvo znanosti i obrazovanja. Ekperimentalni program provodi se u 2. i 6. razredu u svim nastavnim predmetima i u 8. razredu u biologiji, kemiji i fizici.

Eksperimentalni program unosi promjene u kurikulumske dokumente, eksperimentalne nastavne materijale i udžbenike te tehnologije koje se korite u nastavi.

Financijsko polovanje škole vodi se u skladu sa Zakonom o proračunu, Pravilnikom o proračunskom računovodstvu i računskom planu, Pravilnikom o financijskom izvještavanju i internim procedurama.

***Ciljevi provedbe programa***

**Glavni program – Osnovno obrazovanje – Zakonski standard**

**Aktivnost – Redoviti poslovi osnovnog obrazovanja**

Osnovni cilj rada škole je poboljšanje kvalitete i učinkovitosti odgoja i obrazovanja, njegujući tradicionalnu kulturu i čuvajući identitet škole, a koristeći se suvremenim načinima, metodama i oblicima rada, kvalitetno pripremiti učenike za stjecanje suvremenih kompetencija i pripremiti ih za cjeloživotno učenje.

Cilj rada škole je postizanje što boljih rezultata učenika kroz povećanje uspjeha na kraju nastavne godine, povećanje broja i plasmana učenika koji sudjeluju na natjecanjima i smotrama, te povećanje broja projekata, priredbi i manifestacija u kojima je škola nositelj ili sudionik.

Jedan od ciljeva škole je i nastojanje da se svi učenici iz našeg upisnog područja upisuju u našu školu, odnosno da postanemo škola u koju se žele upisati i učenici iz drugih (okolnih) upisnih područja, tj. da postanemo škola poznata po kvaliteti na svim razinama.

Cilj eksperimentalnog programa „Škola za život“ je provjera primjenjivosti novih kurikuluma, oblika i metoda rada te novih nastavnih sredstava uz povećanje kompetencija učenika u rješavanju problema i povećanje zadovoljstva učenika i učitelja. Važnost u promjenama koje donosi eksperimentalni program „Škola za život“ je i na provođenju aktivnosti s učenicima metodom poučavanja, te u poticanju učenika da usvoje vještinu učenja.

Posebna pažnja posvećuje se učenicima s teškoćama s ciljem povećanja socijalne uključenosti i integracije tih učenika u redovan odgojno-obrazovni rad, te poboljšanje obrazovnih postignuća i uspješnije funkcioniranje uz potporu senzibilizirane radne i životne sredine. U tu svrhu škola je uključena u projekt Baltazar koji se provodi u suradnji sa Krapinsko-zagorskom županijom i Ministarstvom znanosti i obrazovanja, a na nivou škole pažnja se posvećuje radu s učenicima po prilagođenom programu i po modelu individualizacije.

Također se vodi i stalna i kontinuirana briga i skrb o učenicima slabijeg imovnog stanja kroz osiguranje besplatne prehrane (projekt Zalogajček –K-Z županija i općina Radoboj) i pruženje drugih oblika pomoći učenicima.

Kroz sve ove ciljeve nastoji se osnovnoškolskim obrazovanjem stvoriti dobre temelje našim učenicima koji će u konačnici rezultirati konkurentnošću naših sadašnjih i budućih učenika na tržištu rada u zemljema EU pa i šire.

Za ostvarenje ciljeva i stručni i kvalitetan rad zaposlenika škole potrebno je osigurati i materijalno - tehničke uvjete rada propisane Državnim pedagoškim standardom i Zakonom o odgoju i obrazovanju, pa se kao inperativ nameće potreba dogradnje škole i uvođenje jednosmjenske nastave.

***Pokazatelji uspješnosti provođenja programa***

Glavni pokazatelj uspješnosti provođenja programa je gotovo 100%-tna realizacija Godišnjeg plana i programa rada škole koji u konačnici rezultira uspješnim upisom učenika u željene programe srednjoškolskog obrazovanja, te zapaženim rezultatima koje učenici škole postižu na natjecanjima znanja, susretima i smotrama na županijskoj i državnoj razini.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj****rezultata** | **Definicija** | **Jedini-****ca** | **Polazna****vrijed.** | **Izvor podataka** | **Ciljana vrijed.****2020.** | **Ciljana** **vrijed.****2021.** | **Ciljana** **vrijed. 2022.** |
| Povećanje broja školskih projekata | Učenike se potiče na izražavanje kreativnosti, talenata i sposobnosti | broj | 17 | škola | 18 | 119 | 20 |
| Povećanje broja školskih priredbi i manifestacija | Učenike se potiče na izražavanje kreativnosti, talenata i sposobnosti | broj | 10 | škola | 11 | 12 | 13 |
| Povećanje broja učenika koji su uključeni u školske projekte, priredbe i manifestacije | Učenike se potiče na izražavanje kreativnosti, talenata i sposobnosti | brojsudionika | 125 | škola | 130 | 135 | 140 |
| Povećanje broja sudionika i osvojenih mjesta na županijskim i državnim natjecanjima | Učenike se potiče na izražavanje sposobnosti i natjecateljskog duha | Brojsudionika i broj nagrađenih učenika | 26 | škola | 27 | 28 | 29 |

Uz navedene pokazatelje uspješnosti poticat će se uključivanje što većeg broja učenika u rad učeničke zadruge i školskog športskog kluba, te organiziranje i uključivanje u raznovrsne izvannastavne i izvanškolske aktivnosti, a sve s ciljem razvoja pozitivnih vrijednosti kod učenika.

Poticat će se kvalitetna komunikacija na relaciji učitelj-učenik, učitelj-roditelj, učenik-učenik, te međusobna komunikacija svih zaposlenika kroz zajedničke aktivnosti i druženja.

***Obrazloženje financijskog plana***

Temeljem Zakona o proračunu (N.N. 87/08, 136/12 i 15/15.) i te Uputama za izradu proračuna Krapinsko-Zagorske županije za razdoblje 2020-2022., a u skladu sa planiranim ciljevima, škola je izradila financijski plan za 2020. g. i projekcije za 2021. i 2022. godinu.

Valja napomenuti da školske ustanove ne donose strateške, već godišnje oprativne planove (GPP i Školski kurikulum) prema uputama Ministarstva znanosti i obrazovanja.

Planovi se donose za nastavnu, a ne za fiskalnu godinu, što je uzrok mnogim odstupanjima u izvršenju financijskog plana – na primjer pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

**1.Opći prihodi i primici**

Decentralizirana sredstva

Temeljem Uputa ovi prihodi povećani su u odnosu na 2019. g. za 3%, a iz njih je predviđeno financiranje rashoda poslovanja u iznosu od 804.111 kn, od čega se 360.100 kn odnosi na prijevoz učenika koji obuhvaća prijevoz po Zakonu i Državnom pedagoškom standardu, a 444.011 kn na sve ostale rashode poslovanja (redovite mat. financijske rashode, nužne popravke i inspekcijske preglede).

Što se tiče rashoda u odnosu na 2019.g. nema znatnijih odstupanja u planu. Kao i prethodnih godina, uz troškove prijevoza učenika, najveća stavka su energenti za koje se planira 180.000 kn. Kod izrade plana naglasak je stavljen na stručno osposobljavanje nastavnog osoblja, nabavu stručne literature i nastavnog materijala, te osiguranje potrebnih uvjeta za normalno odvijanje nastave (materijal i usluge održavanja školskih objekata i opreme).

Decentralizirana sredstva županije dostatna su tek za pokriće nužnih troškova škole, ali ne i za pokriće većih rashoda za održavanje školskih objekata (matične i dviju područnih škola), kao ni za nabavu opreme za nastavu.

Unazad nekoliko godina intenzivira se potreba za dogradnjom škole u Radoboju koja bi omogućila prijelaz na jednosmjenski rad, čime bi se u narednom razdoblju ostvarile znatne uštede u poslovanju (potrošnja energenata, prijevoz učenika), a otvorila bi se i mogućnost produženog boravka za učenike.

Izvorna sredstva Županije

 Prihodima iz izvornih (dopunskih) županijskih sredstava predviđeno je financiranje rashoda poslovanja nastalih organizacijom i provedbom učeničkih natjecanja, radionica za učenike i organizacijom škole plivanja za učenike u iznosu od 8.500 kn.

U izvornim županijskim sredstvima planirana su i sredstva za rad pomoćnika u nastavi mimo projekta Baltazar u iznosu od 20.000 kn. Škola ima potrebu za radom jednog pomoćnika u nastavi koji joj u trenutku izrade plana još nije odobren zbog potrebe dodatnog vještaćenja.

U planu su i sredstva za prehranu učenika slabijeg imovinskog stanja i to kroz projekt Zalogajček u iznosu od 29.500 kn. Ova sredstva povećana su u odnosu na 2019. godinu jer se povećao broj učenika koji ostvaruju pravo temeljem kriterija – 30 učenika.

**2. Vlastiti prihodi**

 Vlastiti prihodi u iznosu od 75.000 kn planiraju se ostvariti od prodaje otpadnog papira - 3.000 kn, od prodaje proizvoda učeničke zadruge - 2.000 kn, te od iznajmljivanja školske sportske dvorane i ostalih školskih prostora - 70.000 kn.

Iz ostvarenih prihoda planiraju se pokriti rashodi za materijal za nastavu, materijal za održavanje, sitni inventar i slični rashodi u iznosu od 12.000 kn, financiranje dijela troškova za energente (plin) u iznosu od 10.000 kn, za usluge održavanja, komunalne usluge i usluge prijevoza 28.000 kn, za ostale nespomenute rashode u iznosu od 5.000 kn, te za nabavu opreme 20.000 kn.

**3. Prihodi za posebne namjene**

 U prihodima za posebne namjene planirani su prihodi ostvareni od sufinanciranja roditelja za prehranu učenika u školskoj kuhinji u iznosu od 160.000 kn, te financiranje roditelja za izlete, terensku nastavu, posjete kazalištu i sl. u iznosu od 65.000 kn.

Ovi prihodi planirani su u manjem obimu u odnosu na prethodnu godinu budući da roditeljiu više ne financiraju prijevoz učenika po Državnom pedagoškom standardu, već se ovi izdaci pokrivaju iz planiranih sredstava u sklopu decentraliziranih sredstava županije.

Iz sredstava za prehranu učenika planiraju se pokriti izdaci za namirnice, materijal za čišćenje, dio zdravstvenih pregleda za djelatnice koje rade na pripremi i podjeli obroka, kontrolu zdravstvene ispravnosti i sl., a iznos od 10.000 kn planiran je za nabavu opreme (perilica suđa za PŠ).

**4. Pomoći**

Pomoći iz državnog proračuna

Prihodima iz državnog proračuna predviđeno je financiranje rashoda za zaposlene i materijalnih rashoda (prijevoza djelatnika na posao i naknade za nezapošljavanje određenog broja osoba sa invaliditetom).

Rashodi za zaposlene u 2020. g. planirani su u iznosu od 4,796.000 kn. U rashodima za zaposlene uvrštena su sredstva za plaće djelatnika i sredstva za ostale rashode za zaposlene (jubilarne nagrade,nagrade za rad u eksperimentalnom programu, otpremnine, pomoći, dar za djecu, regres, božićnica).

Rashodi za zaposlene povećani su u odnosu na 2019.g. zbog povećanja osnovice, zapošljavanja novog djelatnika na nepuno radno vrijeme- učitelj informatike, a ukalkulirano je i povećanje zbog povećanja koeficijenata složenosti poslova o čemu su pregovori još uvijek u tijeku.

Ostali rashodi za zaposlene planirani su na bazi izvršenja i plana za 2019. g. te statističkih pokazatelja rashoda za pomoći i ostale naknade zaposlenima, te izračuna sredstava potrebnih za isplatu jubilarnih nagrada djelatnicima za navršene određene godine staža, te planirane nagrade zaposlenicima za neposredan rad i pružanje potpore za provođenje eksperimentalnog programa „Škola za život“.

U sklopu pomoći iz državnog proračuna planirana su i sredstva za nabavu radnih udžbenika trošak kojih se prema naputku evidentira na skupini 37 – Naknade građanima i kućastvima.

Iznos od 5.000 kn planiran je za dokup i zamjenu udžbenikačije se korištenje planira kroz više godina.

Pomoći iz općinskog proračuna

Prihodima iz općinskog proračuna predviđeno je sufinanciranje slijedećih rashoda poslovanja:

 - prehrane učenika slabijeg imovnog stanja u iznosu od 25.000 kn (za cca 25 učenika).

 - 50% plaće pomoćnika u nastavi mimo projekta Baltazar u iznosu od 20.000 kn

 - prijevoz učenika u Školu plivanja u iznosu od 7.500 kn.

**5. Prihodi od prodaje nefinancijske imovine**

Prihodi od prodaje nefinancijske imovine (dio prihoda od prodaje stanova) planirani su u iznosu od 2.000 kn koji se planiraju utrošiti za nefinancijsku imovinu, tj. nabavu knjiga za školsku knjižnicu.

***Izvještaj o postignutim ciljevima i rezultatima programa temeljenim na pokazateljima uspješnosti u predhodnoj godini***

U šk. g. 2018./2019. školu je polazilo 237 učenika od kojih su svi uspješno završili školsku godinu.

Nastavni plan realiziran je gotovo u svim predmetima - ukupna realizacija iznosi 99,93%%.

Svi učenici bili su uključeni u izbornu nastavu iz vjeronauka i informatike, dok je u izbornu nastavu iz njemačkog jezika bilo uključeno 85% učenika.

Učenici su sudjelovali na raznim natječajima i natjecanjima na školskoj, županijskoj i državnoj razini i postigli zapažene rezultate.

Realizirano je šest izvanučioničkih nastava.

Učenici su sudjelovali na pet terenskih nastava, a organizirana je i škola plivanja za učenike 3. razreda u Krapinskim Toplicama.

Svi učenici sudjelovali su u 22 organizirane izvannastavne aktivnosti za učenike.

Velik broj učenika (104) bio je uključen i u izvanškolske aktivnosti ( Mažoretkinje, Nogometni klub, Glazbena škola, Škola stranih jezika, Univerzalna sportska škola, Košarkaški i atletski klub i sl.)

Planirana kulturna i javna djelatnost tj. sudjelovanje škole u raznim priredbama i manifestacijama, te obilježavanje važnijih datuma u školi ostvarena je gotovo u potpunosti, čime je ostvarena i kvalitetna komunikacija na svim razinama u školi kao i između škole i subjekata iz okruženja.

Nastavljena je i uspješna suradnja naše škole i OŠ Hajdina iz Republike Slovenije kroz međusobne posjete i organizirana druženja učenika i učitelja dviju škola.

Ostali planirani projekti najvećim su dijelom i realizirani.

Škola je opremljena informatičkom opremom (stolna i prijenosna računala, pametne ploče, tableti za učenike), didaktičkim materijalima za niže razrede.

Uz redovite potrebe za održavanjem postrojenja i opreme izvršeni su i veći zahvati na sanaciji krovišta i sanitarnih čvorov čime su stvoreni i materijalni preduvjeti za uspješnu realizaciju postignutih ciljeva.

Zaposlenici su se stručno usavršavali na seminarima, stručnim aktivima i drugim oblicima nadgradnje što je na kraju rezultiralo vrlo dobrim rezultatima u odgoju i obrazovanju naših učenika.

U Radoboju, 14. listopada 2019.

 Ravnateljica:

 Milena Veseljak